ming030890/wiki-yue-high-quality huggingface dataset:
布仁巴雅爾

（簡化字：布仁巴雅尔；傳統蒙文：ᠪᠦᠷᠢᠨᠪᠠᠶᠠᠷ，中蒙聯合轉寫：Bürinbayar；斯拉夫蒙文：Бүрэнбаяр；1960年3月6號—2018年9月19號）係中國大陸嘅男歌手同音樂家、中國國家一級演員，內蒙古呼倫貝爾新巴爾虎左旗嘅蒙古族人。佢喺2005年出版嘅《吉祥三寶》單曲風靡全中國大陸而出名。期間亦做過中國國際廣播電台嘅播音員同埋呼倫貝爾學院院長助理、民族藝術研究院源自同埋北方少數民族藝術團團長等職。
2018年9月19號，佢喺内蒙古呼倫貝爾海拉爾區因突發心梗塞死咗，終年58歲。
布倫活

布倫活（英文：Borough of Brentwood）係英國一個非都市區，屬於雅息士郡，人口約76,057。
市長官邸站

市長官邸站（英文：Mansion House tube station）係英國倫敦地下鐵區域綫同環綫嘅車站，屬第1收費區，喺大倫敦倫敦市。
市鎮公園南遊樂場

市鎮公園南遊樂場，香港公園之一，遊樂場之一，喺元朗，元朗公園南路，水牛嶺南面山腳，英文叫Town Park South Playground。行政上歸元朗區。設施有排球場、籃球場。
市長

市長，一市之長，管市嘅人。市原本只係買賣嘅地方，街市、市場之義。直到中華民國，先至擴大叫城做市，而中華人民共和國，再擴大到相當縣甚至郡。其他各國，亦因地有所分別。所以市長一稱，要睇何謂市，會因時因地而變。
現今一般而言，市長統轄城市政府嘅行政官員之首。喺好多地方市長都係選出嚟嘅。

中國大陸
中國大陸行政系統較特殊。響未包括香港同澳門嘅中華人民共和國，市長級別低過市委書記半級。
市頭糖廠

市頭糖廠係廣州番禺市頭村一間拆咗嘅糖廠。
1934年8月，「廣州區第一蔗糖營造場」喺番禺市頭收地約170畝來起糖廠。製糖機器由捷克斯可達公司生產。
拿薩巴耶夫

努爾蘇丹·拿薩巴耶夫（Нурсултан Назарбаев，1940年7月6號—）係哈薩克政治人，1991到2019年任哈薩克總統。
拿達路·馬天尼斯

拿達路·哈維爾·馬天尼斯（西班牙文：Lautaro Javier Martínez，1997年4月16號—）係一個阿根廷足球員，司職前鋒，而家效力緊意甲球會國際米蘭。

攞過嘅獎
呢節要加長。
拿索斯

拿索斯（Graeme Pierre Le Saux，1968年10月17號—）係一個退咗休嘅英倫足球員，球員年代踢過英格蘭超級足球聯賽嘅車路士、布力般流浪、修咸頓等隊。
拿華荷文

拿華荷文（拿華荷文：Diné bizaad）係美國西南部通行嘅語言，約莫有十七萬人用緊。
拿薩夫

拿薩夫（月即別文：Futbol Klubi Nasaf Qarshi）係烏茲別克卡爾希嘅職業足球球會，喺1997年成立，依家踢緊烏茲別克超級足球聯賽。
拿答

拿答（？—前909年）係北國以色列國王，前910年到前909年在位，屬聖經列王紀上嘅時期。
拿華路

拿華路（西班牙文：Marc Navarro，1995年7月2號—）係西班牙一個男足球員，嚟自巴薩隆拿，踢緊後衞，喺2016年正式出道。

葳蕤史
呢節要加長。
拿謝夫省

拿謝夫省（阿拉伯文：النجف‎‎）係中東國家伊拉克嘅十九個省之一。
拿謝夫

拿謝夫（阿拉伯文：النجف‎‎，羅馬拼音：Najaf）係中東國家伊拉克拿謝夫省嘅城市。
拿鐵斯

拿鐵斯（Matthew Le Tissier，1968年10月14號—）係前英格蘭足球員，打進攻中場或者前鋒。佢由1986年出道至到2002年掛靴都係效力英格蘭球會修咸頓。

球員生涯
1987年，拿鐵斯第一次被國家隊徵召，入選英格蘭足球U-20歲以下代表隊，不過就因為足踝扭傷而錯過未有隨隊到巴西集訓。由於拿鐵斯多數為英格蘭B隊上陣居多，所以佢實際上無乜踢過英格蘭U-21歲代表隊，而佢首次幫英格蘭B隊上陣係1990年3月作客愛爾蘭嘅一場友誼賽，但以1比4大敗。
1994年3月，佢首次幫英格蘭足球代表隊喺溫布萊球場1比0贏丹麥嘅友誼賽中上陣，喺67分鐘以後備身份入替加斯居尼，取得A級國際賽嘅首頂喼帽。
1994年10月，佢取得國家隊第4頂喼帽，喺主場1比1打和羅馬尼亞嘅友誼賽中首次正選上陣並踢足全場。
拿鐵斯最後一次為國家隊披甲係喺1997年2月，佢以正選身份上陣，但英格蘭喺呢場1998年世界盃外圍賽中主場以0比1輸咗畀意大利。
喺球員生涯中，拿鐵斯先後10次大演帽子戲法，最先一次係喺1987年3月主場對李斯特城，而最後一次就係喺1998年4月，英格蘭B隊喺Loftus Road友賽以4比1大勝俄羅斯B隊時取得。
1994到95球季，修咸頓作客2比3輸畀布力般流浪場波，拿鐵斯喺78分鐘離門四十碼射破對方門將科亞斯嘅入波，被英國廣播公司選為嗰季嘅最佳入球。
由於持續受到傷患困擾，拿鐵斯喺2002年宣佈掛靴，結束16年職業足球生涯。

掛靴後
拿鐵斯掛靴之後，受到前球會隊友大衛鍾斯嘅邀請，曾經短暫效力過一支非聯賽球隊Eastleigh F.C，除此之外，佢亦有參與一啲沙灘足球比賽、擔任母會修咸頓嘅足球大使等。而由2005年開始，拿鐵斯每個禮拜為英國天空電視嘅足球節目Soccer Saturday擔任專業評述員。2009年8月，拿鐵斯推出名為Taking Le Tiss嘅自傳，序言由佢前修咸頓拍擋舒利亞幫佢寫。

語錄
西班牙國家隊及巴塞隆拿中場猛將沙維曾經講過，自己以慢打快、從容不迫嘅踢法係深受拿鐵斯影響。沙維笑言最欣賞拿鐵斯嘅「慢」：「我細個最鍾意就係拿鐵斯，我每周都會睇實電視嘅精華片段，唔會錯過佢每一個經典入波。佢有出色天份，但踢法有別傳統，佢可以用行路嘅速度，『行』過7、8名對方守將。想當年我未夠10歲，已經視佢為我偶像。」
傑斯曾經喺1997至98球季對拿鐵斯有過以下評價︰「拿鐵斯始終係好難應付，因為你永遠估唔到佢下一步會點做。佢會出乎意料咁喺任何角度、距離而突然起腳，至於佢速度上嘅欠缺，佢早已用佢嘅想像力作出補償。佢顯然係比依家大多數球員具備更高嘅天份。」
前曼聯名宿及前些路迪領隊史特根講過︰「修咸頓有三樣野係最出名；就係鐵達尼號、帆船運動以及拿鐵斯。」
阿仙奴領隊雲加曾經咁形容過拿鐵斯︰「我認為後生時嘅拿鐵斯踢法有啲似柏天尼，佢可以喺適當嘅時候作出傳送，而臨門一腳亦同樣出色。」
利物浦傳奇射手魯殊對拿鐵斯有過以下評語︰「我敢言，如果拿鐵斯效力嘅係頂級球會，佢會係英格蘭國家隊嘅必然正選！」

其他
1999年6月，澳洲運動場上演由國際足協明星隊對澳洲足球代表隊嘅友賽，以慶祝該運動場正式開幕，不過由於賽前明星隊嘅利比利亞前鋒韋亞因家事臨時退出，因此正值喺澳洲渡緊假嘅拿鐵斯獲補選入伍，並喺下半場78分鐘上陣，最終球隊以2比3輸波。
居米什哈內省

居米什哈內省（土耳其文：Gümüşhane ili）係土耳其嘅其中一個省，首府居米什哈內。
居氏

居（粵拼：geoi1）係唐人姓氏，喺《百家姓》裏頭排第346位，依家經已冇乜人用。
呢篇居氏係同姓氏有關嘅楔位文章，重未寫完嘅。麻煩你幫手充實佢。
居留權

居留權（英文：Right of Abode）係一個人能夠喺一個國家無限期咁住同做嘢，而唔需要先由政府批准嘅權利。除咗特殊情況之外，一個有居留權嘅人，一般都唔應該受個國家嘅政府驅逐出境。
喺大部分國家，居留權一般只係得佢哋嘅公民先至有。同時，喺唔少國家嘅國籍法，某啲國家之間有特別關係，俾佢哋嘅公民可以喺互相嘅國家，能夠喺唔需要歸化，都能夠攞到事實上等同居留權嘅權利。但係，呢啲權利始終都比較容易俾政府撤銷，所以嚴格嚟講並唔係居留權，而有時會叫居民權（英文：Right of Residence）嚟分辨呢兩種權利。
有呢啲特別關係嘅國家有例如：
永久居民
澳洲人喺新西蘭
英國同愛爾蘭
北歐理事會國家
長期嘅暫時性居民
新西蘭人喺澳洲
歐洲經濟區國家
美國同埋馬紹爾群島、密克羅尼西亞聯邦、或者帛琉
居者有其屋

居者有其屋，簡稱居屋，係香港一種公共房屋，1978年開始有，由香港房屋委員會去起，用低過市場嘅價格賣畀買唔起私人樓嘅市民，賣出會有限制，要補返地價先至可以自由賣。對象主要分兩類：公屋居民可以排「綠表」，抽中機會比較大，但買居屋後要交返公屋單位出嚟；其他市民可以排「白表」，抽中機會比較細。
居石侯公祠

居石侯公祠（英文：Hau Ku Shek Ancestral Hall）係香港一座祠堂，喺新界北區上水河上鄉，由侯族十七世祖侯居石喺明代起，清乾隆廿七年（1762年）修繕過。建築物2003年做咗香港法定古蹟。
居英權計劃

居英權計劃，正式叫做英國國籍甄選計劃（英文：British Nationality Selection Scheme），係英國政府根據《1990年英國國籍法令(香港)》喺1990-96年之間喺英屬香港推行嘅一個計劃，俾指定嘅合資格人士能夠有英國居留權。

背景
1984年，中國國務院總理趙紫陽同埋英國首相戴卓爾，代表中英兩國喺北京簽署《中英聯合聲明》，確認1997年嘅香港主權移交。當中英方已經表明咗香港人唔會獲得英國居留權，不過為咗安撫人心，仍然喺1985年制訂咗《1985年香港法案》，新增咗英國國民（海外）嘅身份，並且喺1987年開始向香港人簽發英國國民（海外）護照。
不過，因爲英國國民（海外）嘅身份並冇居英權，所以令唔少港人都覺得失望，香港隨即開始出現咗移民潮。喺1989年六四事件之後，香港嘅移民潮步入高峰。面對移民潮嘅問題，時任行政局議員嘅鄧蓮如女男爵，就曾喺六四事件之後公開懇求英國，唔要將英國嘅人民交俾去「一個毫不猶疑咁用坦克同埋武力嚟鎮壓人民嘅政權」（A regime that did not hesitate to use its tanks and forces on its own people）。另外，佢又曾經同另一位行政局議員李鵬飛一齊去倫敦，代表兩局議員，以道義理由喺居英權嘅問題上，同英國進行多番嘅遊說。但係，英國因爲中國政府唔斷施加嘅壓力，同時擔心香港人會湧到去英國住，所以仍然唔肯俾全香港所有嘅英國屬土公民擁有英國居留權。
最後，爲咗平衡英國政府同埋香港人嘅利益之下，英方喺1990年同意批准咗一個折衷方案，容許部份香港人攞到居英權，就係呢個“居英權計劃”。

內容
1990年，時任香港總督嘅衛奕信爵士公佈居英權計劃，提供最高50,000人同佢哋嘅家眷名額，依照《1990年英國國籍法令(香港)》而成為英國公民。根據呢條法例，總督可以向國務大臣推薦最多5萬位香港戶主，嚟登記成為英國公民:1。名額主要俾啲曾經做過敏感職位嘅政府公務員，同埋嗰啲對香港有貢獻、對香港前途有重要性嘅人，亦都包括最有能力同動機去申請移民嘅人。如果主要申請人身份嘅申請獲准，佢嘅配偶同埋18歲以下嘅仔女亦都可以申請登記做英國公民:1。擁有居英權嘅人，可以隨時去英國定居，完全冇需要喺英國逗留所需要嘅年數嚟申請居留權，而持有人嘅仔女亦都可以喺英國讀任何公立嘅中學。呢個方案可以俾所有攞到居英權嘅人，安心咁喺香港生活，但係萬一香港出現啲問題，就可以隨時去英國，嚟減輕香港人才同資金流失嘅問題。由1990年12月1號開始，民政事務處、人民入境事務處辦事處、同埋政府新聞處都會派發申請表格同埋詳細指南:2。所有登記程序喺1996年12月31日完咗。
當時任職行政署署長嘅曾蔭權（後嚟成爲咗第2任行政長官），亦都被委派去推廣居英權計劃。後嚟，透過李鵬飛同鄧蓮如嘅遊說，英國政府最後亦喺1996年同意俾香港嘅退伍軍人之配偶或者寡婦，同埋所有無國籍嘅香港居民，到攞到英國居留權。

符合申請嘅要求
根據法案，申請人需要喺香港定居同埋擁有以下任何一個身份：
英國屬土公民，憑申請人同香港嘅關係而攞到，亦都可以係透過登記或者歸化。
英國國民（海外）、英國海外公民、英籍人士、或者受英國保護嘅人士
符合資格嘅人可以分為四類：
擁有特殊專業技能嘅專業人士，一般職業類別，名額36,200:1：醫生、教師、工程師、物理治療師、法官、律師、會計師、同法醫官等等
企業家類別，名額500:1：董事長、行政總裁、總經理、同非執行董事等等
紀律部隊類別，名額7,000:1：皇家警察、消防處、懲教署、海關、同埋人民入境事務處等等
敏感工作類別，名額6,300:1：例如皇家香港警察政治部、香港軍事服務團、同皇家香港輔助空軍等等
大部分嘅申請將會按一般職業嘅類別提出，所有紀律部隊嘅成員應該按紀律部隊類別嚟提出申請，至於屬於敏感工作類別同埋企業家類別嘅人士，將會有邀請去提出申請:1。
一般喺職人士同紀律部隊人士嘅申請係透過計分方式嚟處理。如果申請人擁有英國國籍以外嘅其他國籍（中華人民共和國國籍除外，不過包括中華民國居留權），唔論係唔係自願，都一律喺申請計分嘅時候扣分（每個額外國籍扣200分），不過唔會被視爲唔符合資格。

中方反應
維基文庫有原文：
全國人民代表大會常務委員會關於《中華人民共和國國籍法》在香港特別行政區實施的幾個問題的解釋
中華人民共和國方面對居英權計劃表示唔滿，亦對表示唔承認居英權計劃，華裔持有人一般仍然被視為中國公民。由於中方規定喺主權移交後嘅特區政府，出掌要職嘅人士均須為冇有外國居留權嘅中國公民，所以中方唔會俾外國公民喺主權移交後出任政府要職。
居賢坊

居賢坊（英文：Kui In Fong）係香港上環一條馬路，由太平山街、四方街同必列者士街交界開始，去到堅巷、普慶坊同儒林臺交界。
岑敖暉

岑敖暉（Lester Shum Ngo-fai，1993年6月11號—），人稱「敖暉BB」，曾擁有美國國籍，係第六屆荃灣區議會前任民選議員（海濱花園選區）、第57屆香港專上學生聯會副秘書長，讀香港中文大學政治與行政系三年班，做過香港中文大學學生會幹事會外務副會長。
2014年，佢孖住學聯秘書長周永康同其他學聯成員一齊搞和平佔中運動而出名。何潔泓係佢嘅前度女友。
2019年，岑敖暉以朱凱迪議員助理嘅身份，參選第6屆香港區議會選舉嘅荃灣區（海濱選區），結果成功打敗城鄉會鄒秉恬。
2021年初，佢同nowTV前新聞主播余思朗拉埋天窗，但喺同年5月6號犯咗非法集結（參加2020年維園六四燭光晚會）罪名成立，被判坐花廳半年，即時冇咗區議員席位。
岑敖暉曾經係前朱凱廸新西團隊等成員、香港專上學生聯會成員，前荃灣區議會海濱選區議員；曾擔任香港中文大學學生會幹事會外務副會長同香港專上學生聯會副秘書長，2021年1月6號，岑敖暉因喺參與立法會民主派初選兼香港47人案罪事件中涉及就涉嫌違犯維護國家安全法而被捕，佢係2月底被拒保釋後一直還押到而家。
岑浩賓

岑浩賓，香港激進親中共派政治人物，本身係退休警察，曾經係激進親中共派正義聯盟嘅副主席，亦係激進親中共派珍惜群組嘅成員。

事件
喺2016年3月，「正義聯盟」出現內訌。當時身為副主席嘅岑浩賓聯同另一副主席蔡克健曾經一度召開記者會，指控黨主席李偲嫣虧空公款同埋借錢唔還。當時蔡克健仲即場宣布，罷免李偲嫣主席職務同埋開除佢嘅黨籍。
之後李偲嫣召開記者會反駁，話呢啲指控失實，自己已經償還大部分欠款，唔係借錢唔還，而且正義聯盟所有活動費用都係佢自掏腰包補貼。
岑日珈

岑日珈（英文：Angie Shum，1994年2月24號—）係香港女歌手，2014年正式出道，2015年2月出第一隻個人專輯。佢亦有拍過一啲電影。佢喺2020年10月加入ViuTV做節目主持。
岑柏年

岑柏年，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
岑杏賢

岑杏賢（Jennifer Shum，1988年10月9號—）係香港電視演員，無綫電視前藝員，喺2012年度香港小姐競選攞「最上鏡小姐」、「最佳首飾演繹大獎」同「時尚目光獎」。2021年12月底約滿離開無綫電視。佢有碩士學歷。
岑村

岑村（粵拼：sam4 cyun1），原名金村（gam1 cyun1），係中國廣東省廣州市嘅地名，喺天河區火爐山南邊；華南快速幹線東邊；北環高速北邊；高唐路以西。村大姓係黃氏。

名
個村最早之所以改做「金村」，係代表富貴噉解，但村民因嫌個「金」字話嗰度有好多黃金，會引賊嚟搶嘢，所以改成同音字——今。後嚟因為個村喺山上，所以喺「今」字上面加座「山」，話係山上富貴之地噉解。
岑村機場

岑村機場（粵拼：sam4 cyun1 gei1 coeng4）係中國廣東廣州一機場，民國卅四年（1945年）初由日軍強霸民田而起，位置喺天河區岑村嘅岑村新南街一帶。家下佢凈限軍事同警務用途，平時唔對外開放。

史
間嘢喺民國卅四年（1945年）初，由日軍強霸民間耕作用地而起。日軍主要整呢間機場嘅目的係保護嗰時嘅天河機場，加上要整蠱兼引走盟軍。日軍喺保護天河機場嗰時，試過用木同鋅鐵合金嚟整咗同外觀差唔多樣嘅堅飛機噉嘅流飛機，等流嘢俾盟軍猛咁炸。
1945年8月15號，因日軍投降，機場亦交畀國民政府空軍嚟用住。1949年10月14號之後畀咗廣州軍區，隨後轉畀廣州空軍嚟做軍用訓練用途。香港部隊航空兵曾經喺1997年試過攞岑村機場做直升機駐防用途。2002年8月28號因廣東省公安廳警務飛行隊成立，機場亦變成直升機訓練基地。
2003年8月1號，廣州軍區空軍部、廣州市委宣傳部、廣州電視台、中國中央電視台一齊整嘅《我愛祖國的藍天——中國空軍女飛行員慶「八一」聯歡演唱會》試過喺呢間機場入面辦過。座落喺湖南益陽嘅花鼓戲藝術團試過喺2010年12月21號晚黑，喺呢間機場嘅大禮堂搞過文藝匯演。
2013年6月22號，廣州國際金融城喺舊時珠江紙廠嚿地皮正式開搞。因爲開搞時，機場重未搬走而影響佢哋嘅軍機航線升降，令金融城地皮一度限制喺120m嘅高度以內。雖然廣州市發改委都有提過呢間機場嘅搬遷方案，但因為工作關係比較複雜同協調難度大而一直冇嗮下文。
日之影町

日之影町（日文：日之影町／ひのかげちょう Hinokage chō */?）係日本宮崎縣西臼杵郡嘅一個町。
日俄戰爭

日俄戰爭（日文：日露戦争、俄文：Русско-японская война）係1904年到1905年由大日本帝國同俄羅斯帝國為咗爭奪朝鮮半島同中國東北地區而打嘅仗，最後日本贏咗。係18世紀之後第一次亞洲人打贏歐洲人嘅主要戰事，同時逼使俄國停止響遠東擴大勢力[未記出處或冇根據]。
晚清史（1840年—1911年） 改
重大事件
清皇室重要人物
重要人物
重要組織
日不落

《日不落》（英文：Sun Will Never Set）係臺灣歌手蔡依林嘅歌，呢首歌改編自瑞典樂隊組合BWO嘅《Sunshine in the Rain（英文：Sunshine in the Rain）》，原曲由Alexander Bard（英文：Alexander Bard）同Anders Hansson一齊創作，之後由崔惟楷重新填詞、林邁可監製。呢首歌由百代音樂同天熹娛樂響2007年9月21號發行。

背景同發行
2006年12月12號，蔡依林表示喺下年1月之後開始籌備佢嘅新專輯。2007年1月13號，蔡依林前往英國倫敦參加為期三週嘅發聲同舞蹈課程。同年5月22號，蔡依林前往丹麥希星約開始為期一週嘅新專輯錄製工作，同時媒體表示蔡依林嘅新專輯估計喺同年8月至9月發行。同年6月2號，媒體透露蔡依林已經完成新專輯嘅錄製，並透露蔡依林前往英國倫敦參加為期十日嘅舞蹈課程。
同年8月8號，媒體表示百代音樂共斥資新臺幣5千萬元為蔡依林嘅新專輯拍攝長達80分鐘嘅同名音樂電影，呢部片分為三個章節，而且同金載沅、馮德倫、吳嘉龍喺法國巴黎、英國倫敦、泰國曼谷完成拍攝。同月11號，呢隻碟嘅11首歌曲全部遭到外洩，百代音樂大中華區總經理陳澤杉回應：「台灣IFPI已請檢警單位專案處理，一經查獲，任何上傳、下載、交換者，IFPI會以一貫原則追訴法律責任，絕不和解」，蔡依林仲表示：「這張專輯我花了1年多時間、那麼多努力，沒有辦法喚起大家對智慧財產權的尊重，讓我很難過。」
同年9月21號，蔡依林發行佢嘅第9張錄音室專輯《特務J》，呢隻碟收錄歌曲《日不落》。呢首歌改編自BWO嘅《Sunshine in the Rain（英文：Sunshine in the Rain）》，係一首甜蜜嘅復古歌曲。呢首歌嘅MV由賴偉康執導，仲邀請馮德倫參與演出。呢首歌獲得2007年臺灣Hit FM年度百首單曲第1名。
2018年6月5號，騰訊遊戲《地下城與勇士》宣布蔡依林擔任十週年代言人。同月12日，蔡依林發行為《地下城與勇士》演唱嘅十週年主題曲《我對我》。同月16號，蔡依林出席在中國上海市舉辦的「DNF十週年派對」，仲表示將出席同年11月24號舉辦嘅「DNF嘉年華」。同年11月19號，蔡依林發行「DNF嘉年華」演唱嘅歌曲《日不落》嘅DNF阿破克烈版。歌曲版本由蔡依林同百名《地下城與勇士》遊戲玩家一齊演唱，詞曲經由DNF團隊改編，極具遊戲色彩。

獎項
2008年1月23號，歌曲《日不落》獲得2007年度北京流行音樂典禮年度金曲。同年3月1日，歌曲《日不落》獲得2008年Hito流行音樂獎聽眾最愛歌曲同年度十大華語歌曲。同年10月30號，歌曲《日不落》獲得第8屆全球華語歌曲排行榜最受歡迎20大金曲。

現場表演
2007年12月31號，蔡依林參加「舞動台中·魅力之都2008跨年晚會」，喺活動中演唱《日不落》。同日，蔡依林參加「2008臺北最High新年城」，喺活動中演唱《日不落》。2008年1月10號，蔡依林參加東南衛視綜藝節目《海峽傳情》，喺節目現場演唱《日不落》。同月11號，蔡依林參加「M大會」，喺活動中演唱《日不落》。同年3月1號，蔡依林參加「2008年Hito流行音樂獎頒獎典禮」，喺活動中演唱《日不落》。同年4月28號，蔡依林參加「第4屆中國國際動漫節開幕式晚會」，喺活動中演唱《日不落》。之後，蔡依林陸續參加各地舉辦嘅活動，而且喺活動中演唱呢隻碟嘅歌曲。
日光嘅神社同寺院

日光嘅神社同寺院係個喺日本嘅世界遺產，登錄喺聯合國教科文組織嘅世界遺產名錄。
日伽

日伽（英文：Yaka Fu，1983年5月14號—）原名傅韻如，係香港無綫電視女藝員，曾經參選過2006年香港小姐競選。落選之後加入無綫電視，拍過唔少電視劇。因為出演過《一擲千金》嘅千金小姐而出咗名。
日光

日光（粵拼：jat6 gwong1；英文：Daylight）係日頭直接或者間接照射地面嘅太陽光，包括直射太陽光、天空漫射同埋地形、建築物嘅太陽光反射，但唔包括各種天體（尤其月光）反射嘅太陽光。
日光市

日光市（粵拼：jat6 gwong1 si5；日文：日光市(Nikkō-shi)）係日本關東地方栃木縣西北部嘅一座城市，人口大約8.4萬。
日光市係日本楔位文，重未完成，麻煩你幫手補充內容。
威爾遜山天文台

威爾遜山天文台（英文：Mount Wilson Observatory），係美國加州洛杉磯縣威爾遜山山頂嘅天文台，1904年起好。佢有一支100吋口徑嘅望遠鏡，曾經係全世界最大支嘅望遠鏡。
威爾斯親王醫院

威爾斯親王醫院（Prince of Wales Hospital）係香港一間公立全科醫院，1984年啟用，由當時係英國王儲嘅查理斯三世揭幕，而家由醫院管理局管理，係新界東聯網其中一間醫院，地址係新界沙田銀城街30-32號，係香港中文大學教學醫院。

簡介
威爾斯親王醫院喺1984年正式成立，係一間全科醫院，為新界東居民提供醫療服務。醫院同時設有包玉剛爵士癌症中心同包黃秀英女士兒童癌症中心，提供先進嘅癌症治療設施，推行癌症研究同教育；而賽馬會創傷及急症中心亦為受創傷同情況危急嘅病人提供綜合緊急醫療服務；醫院嘅專科門診係李嘉誠專科診所。此外，威爾斯親王醫院係香港中文大學醫學院嘅教學醫院，並附設產科學校為護士進行培訓。
威爾遜

威爾遜（英文：Wilson /ˈwɪlsən/）係一個英文姓氏或者人名。

中文名
有幾個中文譯名：威爾遜、威信、偉信、衛奕信。
威爾斯足球代表隊

威爾斯足球代表隊係代表威爾斯嘅足球隊，由威爾斯足球總會打理，會出席國際足球賽事好似世界盃同歐洲國家盃咁，現任主教練係羅拔佩治。
早喺1958年FIFA世界盃，威爾斯代表隊一鳴驚人，頭一次參加決賽周，喺三場分組賽都同對手打和，最後喺次名出線附加賽以2比1打贏匈牙利足球代表隊，成功晉級八強，但最後輸畀有比利在陣嘅巴西足球代表隊，相隔64年後，喺2022年FIFA世界盃再次晉級決賽周。
庫安多古班哥省

庫安多古班哥省係安哥拉嘅一個省，喺國土東南部，首府梅農蓋。
庫巴拉

庫巴拉（László Kubala，1927年6月10號—2002年5月17號）係西班牙足球員，1969年到1980年做過西班牙足球隊嘅教練。
庫務署

庫務署，係香港政府部門，屬財經事務及庫務局旗下，負責編製同監管香港政府帳目同處理會計工作。
庫塔伊西

庫塔伊西係格魯吉亞嘅第三大城，人口大約14萬。
庫塔伊西2010籃球隊

庫塔伊西2010籃球隊（英文：BC Kutaisi 2010）係格魯吉亞庫塔伊西嘅職業籃球球會，依家打緊格魯吉亞超級籃球聯賽。
庫庫塔

庫庫塔（Cúcuta）係哥倫比亞北部一座城，北桑坦德省首府，人口77萬，係全國第六大城。
庫拉河

庫拉河（土耳其文：Kura，格魯吉亞話：მტკვარი，阿塞拜疆話：Kür ）係高加索地區一條河，由土耳其東北，流經格魯吉亞，然後入阿塞拜疆，同阿拉斯河匯合，最後到裏海。庫拉個名源於突厥話。
庫拉穆圖

庫拉穆圖係加蓬一座城，奧果韋-洛洛省首府，人口1.6萬。
庫斯托

庫斯托（Jacques Cousteau，1910年6月11號—1997年6月25號）係法國生物學家，研究海洋生物，亦有份發明水肺。佢亦有份製作紀錄片《寂靜世界》（The Silent World），喺康城影展攞金棕櫚獎。
攻殼機動隊

《攻殼機動隊》（Ghost in the Shell）係套日本漫畫作品，由士郎正宗喺1989年開始連載，喺歐美市場好受歡迎，之後推出過唔少動畫同電影作品。
攻略本

攻略本（英文：strategy guide）係指收錄咗一隻電子遊戲有乜策略可用嘅書刊，內容包括遊戲地圖、通關技巧、同敵人弱點等。
攻略本喺廿世紀後期常見，但到咗廿一世紀，互聯網發達，啲人可以透過 YouTube 影片等嘅方式輕易學識攻略一隻遊戲，書本型式嘅攻略本經已好少見。
攻殼機動隊 STAND ALONE COMPLEX

《攻殼機動隊 STAND ALONE COMPLEX》係 2002 年嘅數碼朋卡日本動畫作品。
攻星計

《攻星計》（英文：After The Stars）係新加坡哇哇映畫製作公司拍攝製作嘅電視劇，以娛樂圈為題材，由歐萱、吳俐璇、陳泓宇同埋黃超群領銜主演，林梅嬌、許美珍、沈佳玉、廖奕琁、何盈瑩同埋江常輝聯合演出。監製謝光華。
由於呢套劇集本身涉及大量娛樂圈元素，故此坊間經常攞呢套劇同《志在四方》、《志在四方II》比較。
小馬山

小馬山（英文：Siu Ma Shan）係香港香港島東部一座山，喺東區嘅大潭郊野公園（鰂魚涌擴建部份）入面，海拔424米。佢南面係畢拿山，北面係寶馬山。
小魚仙

《小魚仙》（英文：The Little Mermaid）係一部由華特迪士尼喺1989年製作及發行動畫戲電影。套戲最早喺1989年11月17號上畫。佢係迪士尼第28部經典動畫長片。
《小魚仙》係改編自安徒生喺1836年發表嘅童話作品《人魚公主》。佢喺美國嘅票房收入超過八千四百萬美元；而喺國際上嘅票房收入亦突破九千九百萬美元。
《小魚仙》嘅成功，令到1980年代初喺長篇動畫遭受一連串失敗同埋批評嘅迪士尼，得到一個修養生息嘅機會。《小魚仙》同時亦標誌着一個新時代，被稱為迪士尼文藝復興的開端。
套片雙碟版嘅白金典套片嘅DVD分別由中錄德加拉同埋博偉喺中國大陸、香港、同台灣發行。電影原聲帶由滾石喺兩岸發行後，EMI、艾迴分別喺中國大陸、台灣再度發行。2006年，發行雙碟白金典藏版DVD。

劇情大綱
内文：人魚公主
原版個仔《人魚公主》主要係講一條美人魚追求愛情：個故仔講到小美人魚巧遇王子，為咗想同王子喺埋一齊，而心甘情願噉放棄做人魚同賣咗自己嗰把甜美嘅聲；佢成功噉做到王子嘅密友，但王子始終對佢冇愛意；後嚟王子仲鍾意咗第個女人，而小美人魚同海中女巫講好咗，話如果佢唔能夠同王子成婚就要化為泡沫；最終嘅結局係點，就要睇係邊個版本－有啲版本係悲劇收場，講小美人魚最後幻化成泡沫死亡。
《小魚仙》啲情節係基於《人魚公主》嘅，不過攞走咗一啲畀人覺得唔啱細路睇嘅部份。例如套戲都有講到小美人魚飲秘藥化成人身，但就唔似得原作噉講到小美人魚「覺得好似自己個肚畀劍捅到」或者「每行一步路都好似腳板畀刀插」－呢啲內容畀好多人認為係太暴力，會令細路不安。
小馬座

小馬座（Equuleus）係家下八十八西洋星座之一。佢響天球赤道一帶，佔天球面積72平方度。地球北半球來講，小馬座係秋天嘅星座，即係秋夜會見到。肉眼可以睇到嘅星，約莫10粒到。有一到四等星1粒，即係有4等星1粒。

史
小馬座係古希臘托勒密所編嘅托勒密48星座之一。
小高加索山脈

小高加索山脈係高加索山脈中兩個主要山脈之一，同另一個山脈大高加索山脈喺蘇拉姆山脈相連後平行伸延，兩者平均相距100公里，西邊由科爾基斯低地所分隔，東邊就由庫拉河凹地所分隔。
小鱗尖牙鱸

小鱗尖牙鱸（學名：Synagrops microlepis）係發光鯛科尖牙鱸屬嘅其中一個種。
小鳴單車

小鳴單車（粵拼：siu2 ming4 daan1 ce1；簡化字：小鸣单车）係中國大陸嘅創業公司同交通網絡公司（英文：transportation network company），2016年7月由金超慧一手創辦，總部喺廣州天河區。業務專門負責用手機做城市短途出行嘅單車APP服務，有「青車仔」或「小鳴」嘅稱呼。而家喺中國嘅上海、廣州、深圳、無錫、杭州、汕頭都有佢嘅租單車服務。
2018年3月27號，小鳴單車宣告破產，係中國大陸第一個破產嘅短途單車租賃品牌。
小馬寶莉

小馬寶莉（英文：My Little Pony），官話譯彩虹小馬，係美國孩之寶（Hasbro）公司喺1983年推出嘅細路女玩具。
其中小馬寶莉：友情就是魔法（英文：My Little Pony：Friendship is Magic）又係美國嘅有線電視網The Hub，喺2010年10月10號首次公開播放嘅動畫影集。孩之寶工作室（Hasbro Studios）同埋DHX Media旗下嘅溫哥華動畫製作公司DHX Media Vancouver（以前叫做Studio B Productions）製作咗呢個影集，呢個影集係基於該系列玩具同埋動畫作品。截至2013年4月為止，美國已開始咗第5季影集嘅播放；呢個影集喺全球12個國家，使用20種語言進行播送。除咗動畫影集之外，孩之寶都有用「Friendship is Magic」嘅名，提供授權並發行服飾、玩具、家庭影音產品同埋遊戲。
小馬寶莉：新世代

《小馬寶莉：新世代》（英文：My Little Pony: A New Generation）係2021年愛爾蘭、美國、加拿大三地製作嘅動畫電影，屬《小馬寶莉》嘅一套動畫片作品。
有限羣

有限羣（英文：finite group或group of finite order）係入面只係得有限個元素嘅羣。有限循環羣、有限對稱羣都係其中嘅例子。

定義
一個羣叫做有限羣若且唯若佢嘅基數係有限嘅，如果用式寫出來，就係：
如果相反，基數係無限大，就叫做無限群（Infinite group或Group of infinite order）。
有限體

有限體係包含有限個元素嘅體，喺密碼學有好重要嘅應用。
有隻僵屍暗戀你

《有隻僵屍暗戀你》（英文：The Vampire Who Admires Me，又寫做《有隻殭屍暗戀你》），係套2008年上畫嘅香港電影，由王晶、錢江漢執導，郭晉安、孟瑤、賈曉晨、李曼筠、谷祖琳、吳家欣、貝安琪主演。故仔用東龍島做背景，係用殭屍做題材嘅驚悚喜劇。
有限幾何

有限幾何（英文：finite geometry）係幾何學一門子領域，研究點數量有限之下嘅幾何特性。
有限集合

數學之中，一個集合被稱為有限集合 if and only if 一個自然數 n 令嗰個集合同集合 {1,2,...,n} 之間存在雙射。例如 -15 到3 之間嘅整數所組成嘅集合，呢個集合有17 個元素，所以佢係有限嘅。所有質數嘅集合都唔係有限嘅。唔係有限嘅集合叫做無限集合。
所有嘅有限集合都係可數嘅，但並唔係所有嘅可數集都係有限嘅。
戴德金定理就係指：當只有唔存在一個該集合同佢嘅任何一個真子集之間嘅雙射嘅集合，嗰個集合先至係有限嘅。亦都即係話如果一個集合嘅基數係自然數，咁呢個集合就係有限嘅。
有隻雀仔跌落水

有隻雀仔跌落水係首兒歌，調寄英文歌 London Bridge Is Falling Down。

相關創作
2019年香港反逃犯條例修訂運動期間，有示威者借呢隻歌重新填詞做《有班警察毅進仔》去嘲諷香港警察，歌詞有幾個版本。
揚中

揚中係中國江蘇鎮江一個縣級市，總面積332平方公里，人口34萬。
揚州泰州國際機場

揚州泰州國際機場（粵拼：joeng4 zau1 taai3 zau1 gwok3 zai3 gei1 coeng4）係喺中華人民共和國江蘇揚州江都區嘅一個機場，2012年5月7號啟用。
揚穀

揚穀，又叫篩穀，係將收割咗嘅穀粒去殼嘅動作，同時篩走埋象鼻蟲同其他害蟲，做之前要打穀先。
揚子鱷

揚子鱷，又叫做鼉（音：駝），俗稱豬婆龍、土龍，係鱷魚一種，中國特有。種種鰾魚之中，揚子鱷入最細之列。

分佈
揚子鱷主要喺中國長江中下游，揚子江一帶搵到。附近草澤同湖泊，都係佢棲身之所。

食物
主要以魚類、甲殼類、蛙類、水鳥為主。

繁殖
6月交配，7至8月間產卵生蛋。
揚子鱷亦係所有鱷魚品種中唯一會冬眠嘅一種，每年11月份進入「初冬眠階段」，水溫低過12度就會進入「深冬眠階段」。喺「初冬眠階段」，揚子鱷無嗮胃口，匿埋喺個窿裏頭，有時重會爬出來喺岸邊曬太陽，畀人惹就會咬人。而到咗「深冬眠階段」佢就成日瞓覺，無嗮攻擊力，人甚至可以摸摸可以抱抱，要到第二年嘅3月底到4月初先會醒。

種群繁殖、動向
揚子鱷（攝於香港動植物公園）
現時，嘉道理農場暨植物園、香港海洋公園同香港動植物公園都有養揚子鱷，嘉道理農場所養嘅揚子鱷係2007年由香港海洋公園送嘅。而舊時荔園動物園亦養過揚子鱷，同大象天奴一樣都係園內養得最耐嘅動物。安徵揚子鱷養殖場每年有300條配額畀公園申請飼養，價錢係每 10cm 要100文人民幣。
揚州十日

揚州十日係南明弘光元年（1645年，大清順治二年）四月廿五（5月20號）清軍攻破揚州城之後，為咗報復南明將領史可法頑強抵抗，而屠殺城入面嘅平民總共十日。
揚州炒飯

1927年廣州市南堤太平通津路口，可見永南樓騎樓底嘅廣告寫有揚州炒飯。
揚州炒飯係中國炒飯，通常指比較流行嘅源自廣州嘅揚州炒飯，重傳到世界各地嘅唐餐館。另外揚州當地嘅炒飯都會叫自己做揚州炒飯，但唔算出名。
揚州炒飯喺廣東、香港同北美唐餐館都好常見，響酒樓、茶餐廳、大牌檔同快餐店都有得賣。佢嘅用料上無一定標準，不過基本都有以下幾隻種材料：
白飯（通常係冷飯 / 隔夜飯）
雞蛋
叉燒粒 / 火腿絲
生菜絲 / 青豆/粟米粒
蝦
油、鹽
蔥粒
揚州

揚州（粵拼：joeng4 zau1，揚州話：/iaŋ ʦɤɯ/），又寫做楊州，喺中國江蘇，家下係地級市，叫揚州市。
古代來講，九州之中嘅揚州，同家下行政上嘅揚州，係唔同嘅地方。個名經過好多改變，先變成家下講嘅江蘇揚州。

歷史
揚州因為係喺長江下游，古時叫江南，所以喺唐朝之後就開始發達。隋朝嗰陣起咗京杭大運河，流經咗揚州。自此揚州就成為江南經濟最發達嘅地方。明清嗰陣，運送北京嘅物資，差唔多都經揚州。直到十九世紀末，江南物資改為經上海送到北京，後尾起鐵路，但經上海唔經揚州，結果揚州經濟就一落千丈。

地理
全市總面積6634平方公里，市轄區總面積980平方公里，全市總人口459萬，其中市轄區人口118萬人。

詩歌
揚州經常被用作詩句嘅題材：
故人西辭黃鶴樓，煙花三月下揚州。
天下三分明月夜，二分無賴是揚州（揚州素有「月亮城」之稱）。
春風十里揚州路，卷上珠簾總不如。
二十四橋明月夜，玉人何處教吹簫。
十年一覺揚州夢，贏得青樓薄幸名。
腰纏十萬貫，騎鶴下揚州。
揚丁伯根

揚丁伯根（Jan Tinbergen，1903年4月12號—1994年6月9號）係荷蘭經濟學家，亦係頭一屆諾貝爾經濟學獎其中一位得主，1969年攞獎。
弦樂器

弦樂器係指震條弦而發聲嘅樂器。
弦樂器又分三大類：
擊弦樂器：又叫做打弦樂器，即係用琴竹或者其他嘢打條弦而發聲嘅樂器。好似鋼琴。
撥弦樂器：即係用撥或者手彈條弦而發聲嘅樂器。可以分擺嚮處彈或者拎住嚟彈。擺嚮處彈嘅有豎琴、古琴。拎住嚟彈嘅有結他。
弓弦樂器：即係用支弓拉條弦而發聲嘅樂器。好似小提琴同粵胡。
爾種分類並唔係話某種樂器一定係要某種方法先出到聲，而係話設計上或者正常係咁用；例如小提琴可以彈，但係正常唔會咁做，又或者某啲樂手有時會用弓拉結他，但係正常亦都唔會咁做。
弦論

弦論，量子物理學假說一種，框架一種，數學模型一類，雖則佢掛住理論個名，亦叫弦理論。佢及後發展出超弦論。過往量子力學興用粒子解釋，而弦論就好似音弦，會有唔同震動，因而叫弦。粒子係零維，而弦就係一維。弦嘅震動方式，就決定粒子種種特性，用函數表示。
弦論想達至大統一論或萬有理論，將相對論同量子力學統合。另一種講法，佢搞緊量子重力。
弦論一九六八年提出，解釋強作用力。演化出開弦、閉弦，亦後來涉多維度膜。初頭一露沉寂，皆因量子色動力學已解釋到好多現象，能作出預測。
二十世紀八九十年代，風行一時，可望大統一論。呢個時間加入費米子同波色子超對稱，生出超對稱弦論，即超弦論，有望解釋唔少現象。
然而後來大強子對撞機實驗，無法證明超弦論正確，因此受到批評。由於佢唔並無統一定義。無法證偽，毫無預測力。受歡迎純粹當時無乜理論出場，唔少人怕落後跟風。
弦卷健人

弦卷健人（1987年6月29號—）係日本足球員，司職中場，效力過東京綠茵，岡山綠雉，水戶蜀葵，及松本山雅。
弦月

弦月，月相之一，月光半圓時。按日計，初七初八左右，就係上弦月。廿二廿三左右，就係下弦月。似弓與弦之形而名。
弧度

弧度又叫弳度，係角嘅量度單位，係個國際單位。單位弧度定義做圓弧長度等於半徑時嘅圓心角。角度以弧度做單位時，通常唔寫單位，有時記做rad（㎭）。弧度係無維度（dimensionless）嘅單位。
一個完整嘅圓，弧度係2π，所以2π rad = 360°，1 π rad = 180°，1°=π/180 rad，1 rad = 180°/π（約57.29577951°，57°17'45"）。用度數表示嘅角度，將數字乘以π/180就轉到做弧度；用弧度表示嘅角度，乘以180/π就轉到做圓周度數。
同樣︰
微積分嘅三角函數，如果角度用弧度做單位，會得到簡潔嘅結果。例如以用弧度做單位，會有下面簡單等式：
，
從呢條式可以推演出好多靚嘅數學等式。
弘道

弘道係大唐皇帝李治嘅年號，相當於公元683年，前後總共唔夠一年。
戰士公主

《戰士公主》（英文：Xena: Warrior Princess）係一套美國電視劇，由1995年到2001年播，總共播咗6季。故仔背景係類似古希臘嘅奇幻時空，講女主角冒險嘅經歷。套劇喺紐西蘭攞景拍。
戰慄時空

戰慄時空（英文：Half-Life），中國大陸又譯半條命，係一個科幻類型的第一人稱射擊電子遊戲，1998年出。
戰慄時空系列

《戰慄時空系列》（英文：Half-Life）係第一人稱射擊電子遊戲系列，由Valve發行。頭一個作品響1998年推出，最新主線作品係2007年嘅《戰慄時空2：二部曲》。
戰慄遊戲

《戰慄遊戲》（Misery）係 1987 年出版嘅史提芬京小說。
戰慄時空2

《戰慄時空2》（英文：Half-Life 2）係第一人稱射擊電子遊戲戰慄時空系列嘅第2個主線系列作品，2004年推出。
戰慄時空2：二部曲

《戰慄時空2：二部曲》（英文：Half-Life 2: Episode Two）係第一人稱射擊電子遊戲戰慄時空系列嘅作品，2007年推出。
戰慄時空2：首部曲

《戰慄時空2：首部曲》（英文：Half-Life 2: Episode One）係第一人稱射擊電子遊戲戰慄時空系列嘅作品，2006年推出。
戰斧

戰斧（Battle axe）係用嚟做武器嘅斧頭，喺近距離作戰用。
戰死

戰死（killed-in-action，KIA），粵文又叫陣亡或者戰歿，係指士兵喺打仗時遭受敵軍攻擊或者係友軍誤擊而死。美國國防部聲明，已經戰死嘅軍士主要係遭受敵軍攻擊，無力反擊時死亡，戰死士兵唔包括交通事故、恐怖主義同其他「非敵軍」嘅原因，戰死所以係包括喺前線作戰嘅戰鬥隊伍同埋陸海空嘅後援隊伍士兵。
川原慶久

川原慶久 ，係日本嘅一個男配音員。

配音作品一覽
呢個表唔完整，歡迎加料。
川口春奈

川口春奈川口春奈出席2023年台灣觀光局活動。女藝人原文名川口 春奈（かわぐち はるな）羅馬拼音Kawaguchi Haruna國籍 日本出世 (1995-02-10) 1995年2月10號（29歲） 日本・長崎縣福江市（中文：福江市）（現五島市）職業童星、演員、模特兒、時裝模特兒出道地 日本出道日期2007年， 17年之前 (2007)出道作品《東京癲狗》（2009年）代表作品電視劇《櫻蘭高校男公關部》《放學後再推理（中文：放學後再推理）》《金田一少年之事件簿（中文：金田一少年之事件簿 (電視劇)）》《偵探的偵探（中文：偵探的偵探#電視劇）》《Innocence 冤罪律師（中文：Innocence 冤罪律師）》《打扮的戀愛是有理由的（中文：打扮的戀愛是有理由的）》《麒麟來了（中文：麒麟來了）》《極道主夫（中文：極道主夫）》《Silent》電影《櫻蘭高校男公關部電影版》《絕叫學級（中文：絕叫學級#電影版）》《一週的朋友。（中文：一週的朋友。#電影版）》活躍年代2007年至而家經紀公司研音（中文：研音）網站川口春奈嘅官方網站網路電影資料庫（IMDb）資訊
獎
日劇學院賞（中文：日劇學院賞）：最佳女主角TV Station日劇大賞：最佳女主角
川口 春奈YouTube資料頻道
川口春奈オフィシャルチャンネル はーちゃんねる
活躍年代2020年 -類型娛樂訂閱182萬人總點擊率231,240,483次
播放按鈕成就




喺000000002023-01-14-00002023年1月14號嘅訂閱同點擊率。
川口春奈 （日文：川口 春奈／かわぐち はるな Kawaguchi Haruna，1995年2月10號—），係日本嘅女演員。川口喺1995年喺日本長崎縣出世，佢喺2007年成為咗潮流雜誌《nicola》嘅專屬模特兒，喺呢度嚟入去演藝界。川口隸屬於研音（中文：研音）經紀人公司，出道初期即時做咗幾個廣告嘅代言人，亦都主演過好多個電視劇同電影，例如係《櫻蘭高校男公關部》、《放學後再推理（中文：放學後再推理）》、《絕叫學級（中文：絕叫學級#電影版）》、《丈夫的女朋友（中文：丈夫的女朋友）》同埋《Silent》等等。

加入演藝界
2007年，川口春奈嘅朋友幫佢報名參加雜誌《nicola》嘅第11屆甄選會。佢喺呢次甄選會攞咗大獎，令到佢喺嗰本雜誌嘅2007年10月號初次亮相。川口之後一直都係嗰本雜誌嘅專屬模特兒，直至佢喺2011年5月號畢業，專注演員嘅工作。當時讀緊中一嘅川口仲未搬去東京居住，所以成日都要因為做嘢而長途跋涉咁來往五島市嘅家鄉同東京。
2009年春季，川口做咗三井不動產嘅代言人，成為咗第13代嘅「Rehouse Girl（日文：リハウスガール）」。由於蒼井優同夏帆...等等嘅前Rehouse Girl喺演藝界都有唔錯嘅表現，所以川口亦受到注目。之後佢亦都有第一次嘅MV演出，佢參與咗Hi-Fi CAMP（中文：Hi-Fi CAMP）嘅《所以向前踏出一步（日文：だから一歩前へ踏み出して）》MV。呢首歌係寶礦力水特嘅廣告歌，川口亦成為咗呢個品牌嘅代言人。截至當時為止，能夠成為上面兩個廣告嘅代言人就淨係得宮澤理惠（中文：宮澤理惠）同埋一色紗英兩個。

演員生涯
川口喺出道初期嘅工作係以雜誌同廣告為主，佢喺2009年開始得到參演電視劇嘅機會。佢嘅電視劇出道作係2009年10月開播嘅月9劇（中文：富士電視台週一晚間九點連續劇）《東京癲狗》，佢喺劇中飾演主角高倉奏嘅細妹—高倉花梨。川口喺2010年3月第一次主演電視劇，係單集電視劇《初戀紀錄（日文：初恋クロニクル）》，佢喺呢段時間亦都參演咗《決定不哭的日子（中文：決定不哭的日子）》、《不良仔與眼鏡妹（中文：不良仔與眼鏡妹）》等幾套連續劇。
2011年7月，川口初次主演嘅電視連續劇係改編自著名少女校園漫畫《櫻蘭高校男公關部》嘅同名電視劇，川口喺裡面做女主角—藤岡治斐。之後喺2012年4月，川口喺改編自作者東川篤哉（中文：東川篤哉）嘅推理小說《放學後再推理（中文：放學後再推理）》嘅同名劇集（中文：放學後再推理#電視劇）裡面飾演女主角—霧之峰涼，川口同埋同公司嘅速水直道做拍檔，又再主演深夜電視劇。
川口除咗做電視劇之外，佢喺2011年亦開始參與演出電影。佢第一齣演出嘅電影係由前田敦子主演嘅《如果高校棒球女子經理讀了彼得·杜拉克（中文：如果杜拉 (電影)）》，佢喺電影入面做前田細個嗰陣嘅好朋友。後嚟佢亦同同公司嘅志田未來（中文：志田未來）一齊主演恐怖片《POV～被詛咒的影片～（中文：POV～被詛咒的影片～）》。2012年3月，因為《櫻蘭高校男公關部》拍電影版，所以成為咗川口嘅初次個人主演嘅電影。
喺2013年，川口高中畢業。佢喺踏入2013年嗰陣為咗咁樣而喺3月第一次搞咗個影迷活動，而佢嘅第二本寫真集《haruna 2》亦都用「畢業」嚟做主題。另外，佢喺嗰年繼續喺電視劇同電影入面有不少嘅演出機會，包括由漫畫改編嘅電視劇—第五季《金田一少年之事件簿（中文：金田一少年之事件簿 (電視劇)）》嘅單集特別篇《香港九龍財寶殺人事件》喺1月嗰陣播出；川口亦同山田涼介仲有有岡大貴做拍檔喺《Hey! Say! JUMP》裡面做女主角—七瀨美雪，成為咗繼友坂理惠（中文：友坂理惠）、鈴木杏（中文：鈴木杏）同埋上野樹里（中文：上野樹里）之後第四個做嗰個角色嘅女演員；佢亦都喺同年6月14號上映嘅恐怖電影《絕叫學級（中文：絕叫學級）》裡面擔任主演。川口喺同年10月24號起播放嘅TBS 電視劇《丈夫的女朋友（中文：丈夫的女朋友）》入面做女主角山岸星見，佢喺劇裡面係同上司嘅39歲老婆交換咗靈魂嘅下屬。呢次係佢第一次主演黃金時段嘅電視劇，但係齣劇嘅收視慘淡，平均收視率只有3.87%。

背景
川口春奈個名入面嘅「春」字係嚟自佢阿爺個名；而「奈」字原本應該係「菜」字（同音），但係因為佢媽咪向市政府做登記報姓名嗰時搞錯咗，所以先至變成咗「春奈」。嚟自長崎嘅川口好鍾意釣魚，佢話試過一次最多釣咗300條魚。另外，川口亦都好鍾意運動，初中三年都有打羽毛球。
川口好憧憬同佢同公司—研音（中文：研音）嘅女演員菅野美穗，佢曾經話想成為好似菅野咁樣嘅全方位演員。喺搞笑藝人（中文：搞笑藝人）裡面佢好鍾意FUJIWARA（日文：FUJIWARA）嘅原西孝幸（日文：原西孝幸）。
喺演藝界裡面，川口同佢同期加入《nicola》嘅立石晴香（中文：立石晴香），同埋喺《不良仔與眼鏡妹（中文：不良仔與眼鏡妹）》入面一齊演出過嘅仲里依紗（中文：仲里依紗）佢哋嘅關係好好。
川原周剛

川原周剛（1980年2月14號—）係日本足球員，司職中場，效力過三菱水島，及岡山綠雉。
川口宰曜子

川口宰曜子 ，係日本嘅一個女藝人同埋配音員。
川口尚紀

川口尚紀（1994年5月24號—）係日本足球員，司職後衞，效力新潟天鵝。
川口

川口係日本埼玉縣一個特例市，人口58萬。
川口卓哉

川口卓哉（1978年10月11號—）係日本足球員，打後衞位置，效力過湘南比馬、東京綠茵同埋札幌岡薩多。
川口信男

川口信男（1975年4月10號—）係日本足球員，司職前鋒，效力過磐田山葉，及FC東京。
川原達也

川原達也（1985年12月16號—）係日本足球員，司職後衞，效力過大宮松鼠，及草津溫泉。
川又堅碁

川又堅碁（1989年10月14號—）係日本足球員，司職前鋒，曾經喺2015年爲日本足球代表隊出場5次，入咗1球。
廣州市正骨醫院

廣州市正骨醫院（粵拼：gwong2 zau1 si5 zing3 gwat1 ji1 jyun2）係中國廣東省廣州市嘅一間有中西醫結合嘅骨傷專科醫院，喺越秀區東風中路449號。呢間醫院喺1959年3月成立，佢係一間公立嘅非營利性二級甲等中醫專科醫院，公醫醫保同工傷定點醫院。
廣州市梅花中學

2004年：因鐵路集團方將學校畀咗東山區人民政府（2005年撤銷）睇實，學校亦改名做廣州市梅花中學重降級成初級中學，重將職中取消咗。
2011年4月27號：由於越秀區教育局宣佈調整同整合教育資源，學校亦撤銷咗。

現狀
2004年職中撤銷之後，職中啲學生重繼續喺學校入面上課直到2006年夏全部消失為止。越秀區教育局宣佈撤銷梅花中學後，原先梅花中學在讀啲學生都分流到育才同鐵１繼續上堂，直到2013年夏天全部消失嗮。
原有嘅校本部一直攞北門做正門，2011年4月被宣佈撤銷之後，正門已經改喺共和大街1號做南門，原有嘅北門已經改成消防用途。從2012年開始，校本部已經降級成廣州市鐵一小學。
廣州市歷史建築

廣州市歷史建築由廣州市人民政府確定、廣州市規劃局公佈，家下公佈到第五批，夾埋721度。
廣州市東圃中學

廣州市東圃中學係中國廣東廣州嘅一間全日制中學，1987年開辦，有兩個校區，都喺天河區入面。

兩個校區嘅詳細位置
高中部：車陂路969號（近廣園快速路，中海康城隔籬）。
初中部：黃村西路5號。

校服色
短袖
衫：　，有領有紐扣，領同袖口都係　帶些少　邊。
褲：　，兩邊前半部分各有個　　相間（上下　，中間偏上位置有嚿　嘅直角梯形，三個圖形唔相連）嘅三角形組合。褲腳各有條好幼嘅　綫。
長袖
衫：　　　相間。領　，袖口　帶三條　線，正面上半部位有　同　嘅三角形花紋，兩袖上半部分各有嚿　嘅四方形花紋。左右對稱。
褲：　，兩邊各有個　　相間（上下　，中間偏上位置有嚿　嘅直角梯形，三個圖形唔相連）嘅三角形組合。
廣州市江南外國語學校

2007年5月：經海珠區教育局批准，學校改名做廣州市江南外國語學校。
2013年4月：因海珠區教育資源整合嘅關係，學校同廣州市第49中學合併。
布爾薩省

布爾薩省（土耳其文：Bursa ili）係土耳其嘅其中一個省，首府布爾薩。
布爾諾

布爾諾（Brno）係捷克第二大城，喺南摩拉維亞州，2023年人口39萬幾。
布爾根蘭

布爾根蘭（Burgenland）係奧地利一個聯邦州，首府艾森斯塔特，人口28萬。
布爾津

布爾津係中國新疆伊犁阿勒泰地區一個縣，人口7萬。
布爾薩籃球隊

布爾薩籃球隊（英文：Bursaspor Basketbol）係土耳其布爾薩嘅職業籃球球會，依家打緊土耳其超級籃球聯賽。
布特弗利卡

布特弗利卡（1937年3月2號—2021年9月17號），係前阿爾及利亞總統，1999年就任，2019年辭職。
布特弗利卡
布特縣

布特縣（英文：Butte County）係美國加利福尼亞州嘅一個縣，面積約莫4,340平方公里，人口約莫22萬。
布爾薩

布爾薩（Bursa）係土耳其第四大城，布爾薩省首府，1335年至1363年做過鄂圖曼帝國第二代首都，2015年人口185萬幾。
布特拉高原

布特拉高原（馬來話：Puta Heights），喺馬來西亞雪蘭莪州八打靈縣白沙羅梳邦再也嘅一個市鎮，逮屬於梳邦再也市議會。臨近布特拉高原嘅鏡子山（Bukit Cermin）放置住『PUTRA HEIGHTS』嘅字牌。

公共交通
布特拉高原站係4Sri Petaling Line同5Kelana Jaya Line嘅轉乘站
2016年完工嘅大城堡同格蘭那再也延長線嘅轉乘站。 SP31  KJ37 布特拉高原站喺布特拉英達大街（Persiaran Putra Indah），喺Putra Point商業中心附近。布特拉高原站係4Sri Petaling Line同5Kelana Jaya Line嘅轉乘站，可通過大城堡線去吉隆坡、蒲种同安邦等地方，格蘭那再也線亦可前往吉隆坡、梳邦再也、鵝唛等地。
更生先鋒領袖

更生先鋒領袖係香港一個非牟利註冊團體，喺2018年7月正式成立。總部設於香港柴灣樂民道3號F座16樓A室，支部分佈喺香港島分區、九龍分區及新界分區。
曵地裕哉

曵地裕哉（1990年9月2號—）係日本足球員，司職守門員，效力過札幌岡薩多，及愛媛FC。
更生中心

更生中心（英文：Rehabilitation Centres）係香港懲教署管理嘅一種設施，收容14至20歲嘅青少年罪犯，為佢哋提供包括短期住宿訓練嘅更生計劃。

簡介
2002年開始，更生中心成為香港另一個代替監禁嘅新刑罰，適合14至20歲嘅青少年犯人，無論係男定女。如果犯人判處短期羈留式刑罰，但係唔適合判入勞教中心或教導所，就可以判入更生中心。更生中心嘅目的，係防止犯人再有犯罪行為，同埋協助佢哋改過自新，重新融入社會。更生中心令唔適用於曾經判監、或者曾經判入教導所、勞教中心或戒毒所嘅犯人。
喺更生中心，犯人會先羈留兩至五個月，刑期由懲教署署長考慮過犯人紀律同進展之後先會確定。之後，犯人會轉送到另一間更生中心，居住一至四個月（時期由懲教署署長考慮過犯人嘅需要同進展之後確定）。

訓練
第一階段計劃喺更生中心接受兩個月至五個月嘅訓練，集中紀律訓練，希望透過半日嘅基本工作技巧訓練同半日嘅教育／輔導課程，協助青少年犯人識得自我控制同培養有規律嘅生活模式。
第二階段計劃，青少年犯會入住中途宿舍形式嘅院所一至四個月，其間佢哋可以出去返工、返學或者參與其他獲得批准嘅活動。
犯人獲釋之後，可能需要再接受為期一年嘅監管，期間要遵守某啲規限，例如喺夜晚某個時間之後，一定要留喺屋企。犯人若果唔遵從監管條件，就可能會再次送入更生中心。
書信體小說

書信體（粵拼：syu1 seon3 tai2）即係話一本小說特登寫到好似係一連串嘅信噉。
書信體小說一個出名嘅例子有《科學怪人》。
更生灣泳灘

更生灣泳灘，香港泳灘之一，喺荃灣青山公路十一咪半，英文叫Casam Beach。行政上歸荃灣區。設施有泳灘。歸康樂及文化事務署管。
更練

更練，職位之一，地方守衞，見於舊時香港城唐人地方。由唐人自己發起，以補差人不足。
英文稱之為district watchman。
書中自有魔怪谷

《書中自有魔怪谷》（Goosebumps）係一套2015年嘅美國電影，由羅伯萊特曼執導，積伯克、戴仁明奈特、歐迪雅華殊、艾美賴恩、懷恩尼、喬莉恩貝爾、荷絲頓茜芝主演。續集係《書中自有魔怪谷2：翻生萬聖節》。
宙斯

宙斯，喺羅馬神話叫朱庇特，係希臘神話嘅眾神之王，克羅洛斯同瑞亞嘅細仔。
宙

宙係地質時代嘅單位，分做四個宙：冥古宙、太古宙、元古宙同顯生宙。每十億為一個宙。
官話

官話又叫北方方言、北方話，係中國七大方言之一，亦係影響力最大嗰個，因為而家國語、普通話（經過標準化嘅官話）都係用佢做基礎，原因係北方話地區喺歷史上向來都係政治、文化、經濟中心，所以形成佢獨特地位。北方話後來改叫做官話，官個意思即係「公共」，之後就變咗做中國官方語言。
北方話以北京話代表，中國佔 70%人都係用呢種語言。北方官話地區分四區，分別係華北官話、西北官話、西南官話同江淮官話。
定價

定價（pricing）係指生意人制定自己產品嘅價錢嘅過程，有好多策略可以用。
定南

定南係中國江西贛州一個縣，總面積1316平方公里，人口20萬。
宙組

宙組係日本寶塚歌劇團五個演出組別之中嘅其中一個，喺劇團五個演出組別之中排喺第五組，代表色係紫色。

史
宙組喺1998年1月1號成立，同一時間東京寶塚劇場因為老化而重建，新東京寶塚劇場亦正式動工（重建期間，寶塚歌劇喺東京嘅演出改喺帝國劇場進行，後來臨時建成TAKARAZUKA1000days劇場，1998年5月30日啟用），喺2001年1月1號完工啟用。
宙組係五組中平均身高中最高，而演技亦大受好評。

現時狀況
現時由芹香斗亜擔任男役top star、由春乃さくら擔任娘役top star。
現任組長由松風輝擔任、副組長由秋奈るい擔任。
其他主要演員有桜木みなと、瑠風輝、鷹翔千空、山吹ひばり、泉堂成等（2024年3月現狀）
春運

春運係中國大陸每年農曆臘月十六號至正月底，由於大多數人都返屋企過年，過完年又返返去做嘢，而造成嘅一種大規模短期人口遷徙現象。佢嘅直接表現係搞到啲高速公路同國道塞嗮車，長途汽車票同火車票好難買到。春運係中國大陸春節期間各個新聞媒體報導嘅焦點。
春野壽美禮

春野壽美禮 ，係日本嘅一個女演員。

拍過嘅作品一覽
呢個表唔完整，歡迎加料。
春野菜菜美

春野菜菜美，係日本嘅一個女藝人同埋配音員。
春野風

春野風 ，係日本嘅一個男配音員。

配音作品一覽
呢個表唔完整，歡迎加料。
昨天的天堂

《昨天的天堂》（英文：Last Paradise）係台灣歌手亦帆喺2010年10月25號發行嘅第一張個人EP。
春風亭

春風亭，香港一亭，喺牛坳山腰處，上八仙嶺仙姑峰山徑會經過。係為咗紀念1996年2月10號八仙嶺山火中捨己救人嘅兩位老師（周志齊老師同王秀媚老師）而起。「春風亭」一名，喻意教育深恩，作育萬物。
春風亭喺1996年3月12號下晝由港督彭定康主持揭幕儀式。
春風亭嘅橫匾上面嘅「春風亭」三個字係國畫大師方召麐（時任布政司陳方安生阿媽）嘅書法作品，春風亭裏面鑲咗三塊碑刻，當中有港督揭幕紀念碑，兩邊分別係由當時嘅教育署署長余黎青萍寫嘅中英對照碑記，陳述事件嘅始末，亭前面種咗兩樖羅漢松，紀念兩位老師捨己救人嘅崇高精神。
春風亭喺八仙嶺郊野公園裏面嘅八仙嶺自然教育徑第二站，由入口引水道石級向上行就去得到。春風亭背靠八仙嶺連峰，面向船灣淡水湖。
春風十里

《春風十里》係由郭倍倍填詞同作曲，鹿先森樂隊演唱。呢隻歌喺2015年10月26號由鹿先森樂隊以單曲形式獨立發行。隻歌亦係樂隊嘅代表作。

簡介
呢隻歌亦係中國電視劇《春風十里，不如你》嘅插曲。2018年，呢隻歌攞咗網易雲音樂原創盛典年度熱評單曲。其中歌詞入面嘅「所有的酒，都不如你」畀樂迷讚之餘，仲做咗佢哋2016年大碟名。